'मान्छे हो चिसो त लागिहाल्छ नि', यसै भन्छन् कृष्ण धरावासी। कृषि विकास बैंकमा पाँच वर्ष सेवाअवधि बाँकी रहँदै त्यसलाई छोडेर उनी पूर्णकालीन लेखनमा उत्रिएका रहेछन् । पत्नी वियोगको पीडाले एक वर्ष लेखनमा खासै जम्न नसकेको बताउँदै उनले भने, 'तर चिसोले मलाई के फरक पार्छ र ? सुत्ने, उठ्ने, खाने, श्वास फेर्ने र फेरी लेख्ने भन्दा मेरो अरु के नै काम छ र ?’ आधाबाटोबाट चर्चामा आएका उनले केही साताअघि आधाबाटोको भाग दुई ‘पाण्डुलिपी’ तयार पारी प्रेसमा बुझाए । अहिले उनी हिटलरले यहुदीहरुसँग गरेको ज्यादतीको कथालाई उपन्यास बनाएर गेष्तायो लेखिरहेका छन् । उनको दिनचर्या नै लेखन भएको छ यतिबेला।
